Austria intră în al treilea lockdown și oferă teste gratuite întregii populații. Mai puține restricții pentru cei care se testează.
Cancelarul Sebastian Kurz a anunțat că Austria va intra în al treilea lockdown. 26 decembrie – 24 ianuarie este perioada carantinei, dar se vor face testări în masă. Celor care participă la seria de teste li se vor permite mai multe "libertăți". De asemenea, a fost anunțat că țara va redeschide teleschiurile, în ciuda lockdown-ului.
Cancelarul Austriei, Sebastian Kurz, a anunțat ca țara va intra în al treilea lockdown. Austria va oferi teste de coronavirus pentru întreaga sa populație de 8,8 milioane. Cei care vor fi testați negativ vor primi "mai multe libertăți", relatează Daily Mail.Țara va intra în blocarea coronavirusului pentru a treia oară după Crăciun, a confirmat Guvernul, la doar 11 zile după încheierea celui de-al doilea lockdown. Austria va fi în carantină în perioada 26 decembrie – 24 ianuarie, a anunțat vineri cancelarul Sebastian Kurz, în timp ce țara se luptă pentru a-și reduce rata infecției.Hotelurile și locurile culturale vor verifica rezultatele testelor la sosire, în timp ce poliția va efectua controale aleatorii în alte zone, a mai adăugat Sebastian Kurz. Măsurile au fost "singura modalitate posibilă de a redeschide turismul, viața culturală, restaurantele și cafenelele în timpul pandemiei și, în același timp, să evite explodarea numărului din nou", a spus cancelarul Austriei.În primele trei săptămâni de lockdown, magazinele neesențiale se vor închide, la fel ca și serviciile, cum ar fi frizeriile, unde proximitatea fizică este inevitabilă. Mișcarea în afara casei va fi din nou limitată la scopuri precum cumpărarea de alimente sau exercițiile fizice. Cu toate acestea, din 18 ianuarie, magazinele și restaurantele se vor deschide din nou pentru cei care cu rezultate negative. Școlile vor relua predarea față în față la aceeași dată.Cei care nu participă la testele în masă vor trebui să poarte măști de tip FFP2, care asigură o protecție mai bună în locul unei simple măști de unică folosință.